**1. Expozanți și produse**

1.1 Sunt acceptate orice fel de produse, servicii şi înscrisuri legate de comercializarea lor, cu condiţia ca acestea să se încadreze în profilul manifestării conform tematicii acesteia conform adeziunii-contract acceptată de expozant şi agreată de organizator. Organizatorul îşi rezervă dreptul de a nu admite acele exponate care nu se încadrează în tematica expoziţiei, precum şi cele care apar ca fiind dăunătoare şi periculoase.

Expozanţii sunt exclusiv răspunzători de respectarea întocmai a legislaţiei şi reglementărilor în vigoare în România şi în plan internațional, pe care se obligă să le cunoască în detaliu și să le respecte. Obţinerea avizelor și autorizaţiilor prevăzute de lege sunt exclusiv în sarcina expozantului.

1.2 Este permisă vânzarea en-detail cu respectarea legislaţiei comerciale și fiscale în vigoare în România. Răspunderea pentru respectarea legislaţiei este în sarcina exclusivă a expozantului.

1.3Răspunderea pentru calitatea produselor, pentru comercializarea de reproduceri și/sau produse contrafăcute aparține în totalitate expozantului.

1.4 Expozantul nu are dreptul să expună produse în afara standului contractat,

1.5 Expozantul este deplin rãspunzãtor de respectarea normelor legale de prevenire a incendiilor (inclusiv se obligã sã ia toate mãsurile pentru limitarea şi supravegherea strictã a fumatului în stand, a normelor de protecţie a muncii şi pentru prejudiciile cauzate locatorului, vizitatorilor sau celorlalţi expozanţi, în condiţiile Codului Civil.

1.6 În cazul în care expozantul nu menține un comportament civilizat și adecvat participării la aceste evenimente acesta va fi exclus din expoziție și nu va mai fi primit la nici un eveniment organizat de CCINA Constanța.

**2. Înscriere - Participare**

2.1 Înscrierea pentru participare se face numai în baza adeziunii de contract (formularul de înscriere/ participare), recepționată la CCINA în intervalul precizat în Adeziunea Contract. Ordinea de recepționare a adeziunii de contract la CCINA Constanța constituie ordinea de înscriere a firmelor.

CCINA își rezervă dreptul ca, în funcție de suprafețele ocupate sau în caz independent de voința sa, să schimbe locația și să informeze expozantul în acest sens.

2.2 După data limită de înscriere, în termen de 5 zile lucrătoare, CCINA va remite expozantului planul de amplasare și factura proformă care cuprinde suma de plată și data limită până la care trebuie achitată factura. Dacă expozantul nu este de acord cu spaţiul alocat, acesta poate renunţa la participare, notificând în scris, prin fax, organizatorului în 2 zile lucrătoare de la data primirii comunicării prin fax. Lipsa notificării în termenul prevăzut mai sus, valorează acceptarea tăcită a expozantului.

Din acest moment Adeziunea constituie Contract obligatoriu pentru ambele părţi.

2.3. În funcție de posibilități, dimensiunile standului și suprafața alocată poate diferi de cea solicitată și participarea poate fi refuzată de către organizator din lipsă de spațiu.

2.4. Organizatorul poate refuza participarea firmelor care nu au achitat integral obligaţiile de plată în termenele prevăzute în facturi. Expozanţii pot utiliza spaţiile alocate numai dacă au achitat integral, în termen, obligaţiile de plată faţă de CCINA.

**3. Retragere**

În cazul în care expozantul renunţă la participare, contractul înceteazăcu deplin drept, iar sumele plătite se reţin, cu titlu de daune-interese pentru acoperirea prejudiciului material şi moral cauzat dacă renunțarea se face cu mai puțin de 7 zile înainte de deschiderea Târgului.

**4. Spațiul de expunere**

4.1 Standul/spaţiul alocat este preluat de expozant în data de 24.07.2018 începând cu orele 22.00 până pe data de 26.07.2018 ora 10.00 şi predat în data de 29.07.2018 începând cu ora închiderii programului cu publicul. Expozantul este obligat să elibereze spaţiul şi să predea standul cu dotările comandate în starea în care le-a primit, fiind considerat că le-a primit în stare bună, în termenul de mai sus. Expozantul se obligă să suporte pierderea sau deteriorarea constatată cu ocazia predării-primirii. Expozantul este de acord ca, în cazul în care depăşeşte perioada de dezafectare/eliberare a standului/spaţiului, să plătească 100 EUR/zi + TVA. Părţile convin ca, în cazul în care expozantul a deteriorat spaţiul/standul alocat şi/sau alte bunuri din dotare, a provocat alte daune CCINA sau partenerilor CCINA pentru eveniment, expozantul va răspunde material și civil pentru acoperirea prejudiciului astfel cauzat.

**5. Plata**

Toate plăţile datorate participării la expoziţie se efectuează integral în termenele prevăzute în facturile proforma emise de organizator numai prin transfer bancar sau numerar, conform reglementărilor în vigoare. Spețele bancare sunt în sarcina expozantului.

**6. Program de desfășurare**

6.1 Standul/spaţiul alocat este preluat de expozant în data de 24.08.2018 începând cu orele 22.00 până pe data de 26.07.2018 ora 10.00 şi predat în data de 29.07.2018 începând cu ora închiderii programului cu publicul.

6.2 Accesul pe durata manifestării este zilnic:

pentru expozanti: în zilele de 26.-29.072018, intre orele 09:00 – 22.30; Expozanții sunt obligați să respecte programul de funcționare al expoziției pe întreaga perioadă de desfășurare a expoziției.

6.3 Expozanții au obligația să asigure prezența la stand pe întreaga perioadă de desfășurare a manifestării conform programului manifestării, mai sus menționat.

6.4 Aprovizionarea se poate face numai în intervalul 24-29 iulie 2018 între orele 22:00 și 10:00, în afară de acest interval aprovizionarea se poate face numai cu acceptul organizatorului și în condițiile prestabilite de VIVO Shopping Center.

**7. Publicitate**

7.1 Expozantul are dreptul să facă publicitate produselor sale gratuit doar în incinta propriului stand. Distribuirea de prospecte, pliante şi mostre în afara standurilor închiriate poate fi făcută doar cu aprobarea prealabilă a organizatorului și în condițiile convenite între părți.

7.2 Formele de publicitate trebuie să fie în concordanţă cu principiile comerciale şi cu legislaţia din România. Organizatorul are dreptul să înlăture fără acordul expozantului inscripţionările, reclamele şi alte forme de publicitate făcute în interiorul şi în afara propriului stand în cazul în care consideră că nu sunt în concordanţă cu legislaţia română, cu condiţiile de participare sau că deranjează alţi expozanţi, etc.

**8. Asigurarea securității și răspunderea standurilor**

8.1. Organizatorul nu se face răspunzător de securitatea şi integritatea bunurilor şi materialelor expozanţilor. Se recomandă expozanţilor asigurarea bunurilor. În cazul dispariţiei unui exponat/obiect din stand, expozantul este obligat să semnaleze aceasta imediat Poliţiei. Expozantul este răspunzător de paza, integritatea şi securitatea bunurilor sale în timpul programului de desfăşurare prezentat mai sus.

8.2. Expozantul este răspunzător de respectarea normelor legale de prevenire a incendiilor (inclusiv se obligă să ia toate măsurile pentru interzicerea fumatului în stand), a normelor de protecție a muncii şi pentru prejudiciile cauzate CCINA, vizitatorilor sau celorlalti expozanți, în condiţiile Codului Civil.

8.3 Din considerente de forţă majoră, independente de voința sa, organizatorul poate să anuleze manifestarea ori poate să modifice perioada de desfăşurare.

**9. Forță majoră**

Forţă majoră, convenită ca fiind acel eveniment imprevizibil și de neînlăturat, apărut după încheierea contractului şi care împiedică partea sau părţile să-şi îndeplinească obligaţiile asumate prin contract, exonerează de răspundere partea care o invocă în condițiile legii. Cazul de forţă majoră se va comunica de partea interesată în termen de 5 (cinci) zile de la apariţia sa şi va fi confirmat prin documente oficiale autentificate de Camera de Comerț competentă teritorial.

Documentele probatorii care atestă existenţa cazului de forţă majoră vor fi prezentate celeilalte părţi în termen de 5 zile lucrătoare de la data producerii evenimentelor.

**10. Arbitraj**

Eventualele litigii intervenite între părţi în legătură cu prezentul contract se rezolvă pe cale amiabilă, iar în caz contrar acestea vor fi supuse spre soluţionare Curţii de Arbitraj Comercial şi Maritim Constanţa.